A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az EMOGA Garanciarészlegének kiadásairól - Korai előrejelző rendszer 5/2004, 6/2004 és 7/2004

1. Az előirányzatok ideiglenes felhasználása

2004 júliusára vonatkozóan (a tagállamok kiadásai 2003. október 16-2004. május 31.) a költségvetés 1. címsora alatt szereplő előirányzatok lekötése 34 516 millió eurót tesz ki, ami az előirányzatok 73,8 %-ának felel meg. A végső elszámolás előtt ez a kiadás hozzávetőlegesen -795,7 millió euróval marad el a mutatótól az 1a. és az 1b. alcímsort együttesen tekintve . A végső elszámolást is figyelembe véve azonban az alulteljesítés -938,8 millió euróra emelkedik az 1a. és az 1b. alcímsorra vonatkozóan. Az EMOGA-garancia 2004. márciusi-májusi végrehajtásáról részletes leírás az ehhez a jelentéshez csatolt mellékletben találhatók.

2. A 2004-es költségvetés végrehajtására vonatkozó megjegyzések

A költségvetés végrehajtását a következő főbb tényezők befolyásolják:

2.1. Pénzügyi tényezők

A dollár/euró árfolyam

A fent említett kiadás figyelembe veszi a dollár/euró árfolyam mozgásait. A mezőgazdasági termékekre, elsősorban a gabonafélékre és a cukorra vonatkozó export-visszatérítések nagy része esetében, valamint néhány belső támogatás, mint például a gyapotra vonatkozó támogatás esetében a kiadás a dollár árfolyamának alakulásától függ.

A költségvetési fegyelemről szóló tanácsi rendelettel összhangban (2000. szeptember 26-i 2040/2000/EK tanácsi rendelet) a 2004-es mezőgazdasági költségvetést módosító indítvány a 2003. júliusi, augusztusi, szeptemberi átlagos dollárárfolyam, azaz EUR 1 = $ 1,12 alapján készült. A 2003. augusztus 1-2004. május 31. közötti időszakban a dollár átlagos árfolyama hozzávetőlegesen EUR 1 = $ 1,22 volt, vagyis magasabb, mint a 2004-es költségvetés elkészítéséhez alkalmazott árfolyam.

2.2. Piaci tényezők

1a. alcímsor

Az 1a. alcímsorban a végrehajtás üteme hozzávetőlegesen -516,2 millió euróval a mutató szintje alatt van, végső elszámolás előtt. Az alulteljesítés egy része (hozzávetőlegesen 78 %) a növényi termékek ágazatának tulajdonítható, míg hozzávetőlegesen 17 %-a az állat- és növényegészségügyi kiadások végrehajtási ütemének lassulásával magyarázható. A növényi termékek ágazata esetében az alulteljesítés elsősorban a cukorral, gabonafélékkel, gyapjúval, dohánnyal és egyéb növényi termékekkel/intézkedésekkel van összefüggésben. Az állati termékek ágazatában a tejtermékekhez kapcsolódó költségvetés kihasználatlan.

A következő megjegyzések szükségesek:

05 01 02 11. tételcsoport - Gabonafélékre vonatkozó piaci intézkedések // Eltérés: -150 millió euró (-26,7 %)

// (kiadás: 273 millió euró)

(mutató: 423 millió euró)

Ez az alulteljesítés elsősorban a tagállamok által bejelentett, a keményítőre vonatkozó intervencióra nyújtott támogatási kifizetéseknek a mutató szintjéhez képest alacsonyabb szintjének tulajdonítható. Ennek az oka, hogy a jelenlegi kedvező piaci feltételek következtében a keményítőre vonatkozó termelési visszatérítés nulla szintre lett beállítva. A Bizottság szolgálatai arra számítanak, hogy erre a tételcsoportra vonatkozóan a költségvetési év végére a költségvetés előirányzatai kihasználatlanok maradnak.

05 02 05. tételcsoport: Cukor // Eltérés: -191 millió euró (-11,2 %)

// (kiadás: 942 millió euró)

(mutató: 1 133 millió euró)

A mutató szintjéhez viszonyított alulteljesítés a visszatérítéssel exportált cukor csökkentett mennyiségének tulajdonítható. Az export mennyisége jelenleg az erre az időszakra várhatóan exportált mennyiség hozzávetőlegesen 66 %-os szintjének felel meg. A Bizottság szolgálatai arra számítanak, hogy erre a tételcsoportra vonatkozóan a költségvetési év végére a költségvetés előirányzatai kihasználatlanok maradnak.

05 02 07. tételcsoport - Rostnövények // Eltérés: -66 millió euró (-7,5 %)

// (kiadás: 621 millió euró)

(mutató: 687 millió euró)

A Bizottság szolgálatai a 2003/04-es piaci évben a támogatásra jogosult gyapot mennyiségét a 2004-es költségvetés készítésekor megállapított szintnél alacsonyabb szinten rögzítették. Így a gyapotra vonatkozó támogatások teljes kifizetése alacsonyabb lesz, ami a költségvetési év végére erre a tételcsoportra vonatkozóan a költségvetési előirányzatok kihasználatlanságához vezet.

05 02 10. tételcsoport - Dohány // Eltérés: -45 millió euró (-4,9 %)

// kiadás: 711 millió euró)

(mutató: 756 millió euró)

Az alulteljesítés két tagállam által a dohányra vonatkozó támogatások kifizetésének ütemében az erre az időszakra vonatkozó mutató szintjéhez viszonyított lassulásnak tudható be.

05 02 11. tételcsoport - Egyéb növényi termékek/ intézkedések // Eltérés: -34 millió euró (-4,3 %)

// (kiadás: 414 millió euró)

(mutató: 448 millió euró)

Az alulteljesítés a POSEI-programok végrehajtásában a mutató által jelölt szinthez képest bekövetkező lassulásnak tudható be.

05 03 01. tételcsoport - Tej és tejtermékek // Eltérés: -173 millió euró (-5,9 %)

// (kiadás: 1 773 millió euró)

(mutató: 1 946 millió euró)

A tejtermékek piacának kedvező feltételei a tejtermékekre vonatkozó export-visszatérítések szintjének csökkentéséhez vezettek, amely tény a sűrített tej exportmennyiségének lassulásával együtt a tejtermékekre vonatkozó export-visszatérítések alacsonyabb kifizetéseit fogja eredményezni. A Bizottság szolgálatai arra számítanak, hogy amennyiben a jelenlegi helyzet tartósnak bizonyul, erre a tételcsoportra vonatkozóan a költségvetési év végére a költségvetés előirányzatai kihasználatlanul maradnak.

05 03 04. tételcsoport - Sertéshús, tojás, baromfi, méhészet és egyéb állati termékek // Eltérés: -14 millió euró (-7,9 %)

// (kiadás: 90 millió euró)

(mutató: 104 millió euró)

Annak érdekében, hogy stabilizálni lehessen a sertéshúspiacot, a Bizottság 2003. december végén bevezette a sertéshús magánraktározását, valamint 2004. január végétől a friss és fagyasztott sertéshús exportjára vonatkozó export-visszatérítések kifizetését. Mindkét intézkedés megszüntetésre került az ágazat piaci helyzetében bekövetkező javulásnak köszönhetően. Azonban a 2004-es költségvetés ezekre a rendszerekre nem tartalmaz előirányzatokat. Ezért a Bizottság úgy ítéli meg, hogy ebben a tételcsoportban a jelenlegi alulteljesítés csupán átmeneti. Amennyiben a tagállamok az ezen intézkedésekre szóló valamennyi kifizetést igénybe veszik, túllépik a költségvetésben a sertéshúságazatra megállapított hitelelőirányzatokat.

3. Következtetések

Az előirányzatok végrehajtása 2004. május 31-én

Az előirányzatok lekötése 2004 júliusára (a tagállamok kiadásai 2003. október 16-2004. május 31.) az 1a. alcímsor kihasználatlanságát mutatja. Ennek a kihasználatlanságnak egy része az állat- és növényegészségügyi kiadások végrehajtási ütemének lassulásával magyarázható. Egy másik része azonban a költségvetés 05 02 01., 05 02 05., 05 02 07. és 05 03 01. tételcsoportjának tulajdonítható. Így a Bizottság szolgálatai pillanatnyilag arra számítanak, hogy ezekre a tételcsoportokra vonatkozóan a költségvetés kihasználatlansága a költségvetési év végéig folytatódni fog, és ez végső fokon költségvetési megtakarításokat fog eredményezni. A költségvetés egyéb tételcsoportjainak a végrehajtási módját illetően a Bizottság szolgálatai ebben a pillanatban nem tudnak határozott véleményt nyilvánítani. Az 1b. alcímcsoportra vonatkozó alulteljesítéssel kapcsolatosan jelenleg nem szükségesek megjegyzések.

I. MELLÉKLET

>REFERENCE TO A GRAPHIC>

II. MELLÉKLET

>REFERENCE TO A GRAPHIC>

III. MELLÉKLET

>REFERENCE TO A GRAPHIC>